जागरण संवाददाता, भुवनेश्वर : ओडिशा पैरेंट्स एसोसिएशन फोरम (ओपाफ) ने सरकार से निजी स्कूलों पर नियंत्रण करने के लिए कानून बनाने की मांग की है। ओपाफ का आरोप है कि सरकारी उदासीनता एवं ढुलमुल रवैये का फायदा निजी स्कूल उठा रहे हैं। ऐसे स्कूलों द्वारा गुणात्मक शिक्षा के नाम पर अभिभावकों का लगातार शोषण हो रहा है। ओपाफ ने सरकार से आग्रह किया है कि निजी स्कूलों के लिए एक कानूनी प्रावधान किया जाए जिसमें ऐसे शिक्षाअनुष्ठानों के परिचालन से लेकर शिक्षादान में स्वच्छता लाई जा सके। फोरम ने मांग की है कि सरकार जल्द से जल्द इस संबध में निर्णय ले और अभिभावकों को सुरक्षा प्रदान करे।